་ལྷུན་པོ་བསྐལ་པའི་མེ། །འབུམ་ཕྲག་
འཕྲོ་བས་བགེགས་ཀུན་བསྲེག་པ་ལྟའི། །དཔལ་ལྡན་མཐུ་སྟོབས་དབང་པོ་ལ་བཏུད་
ནས། །དེ་ཉིད་བསྒྲུབ་པའི་རིམ་པ་བཤད་པར་བྱ། འདིར་ཕྱག་ན་རྡོ་རྗེ་གཏུམ་ཆེན་
བསྒྲུབ་པར་འདོད་པས། སྐྱབས་འགྲོ་སེམས་བསྐྱེད་ཚད་མེད་བཞི་བསྒོམ་པ་སྔོན་དུ་
བཏང་ནས། ཆོ་ག་དང་ནི་འཇུག་པ་བདེ་བའི་ཕྱིར། འདི་ལྟར། རང་ཉིད་མཐུ་
སྟོབས་དབང་ཕྱུག་གསང་བདག་ཏུ། །གསལ་བའི་ཐུགས་ཀར་ཉི་མ་ལ་གནས་པའི། །
ཧཱུཾ་ཡིག་འོད་ཀྱིས་རྩ་བའི་བླ་མ་དང༌། །དབྱེར་མེད་ཕྱག་རྡོར་ལྷ་ཚོགས་སྤྱན་དྲངས་
བཞུགས། །གང་གི་དྲིན་གྱིས་བདེ་ཆེན་ཉིད། །སྐད་ཅིག་གིས་ནི་ཐོབ་འགྱུར་བ། །བླ་
མ་རིན་ཆེན་ལྟ་བུའི་སྐུ། །རྡོ་རྗེ་ཅན་ཞབས་པད་ལ་འདུད། ། སྟོབས་པོ་ཆེ་ལ་དྲག་
ཤུལ་ཆེ། །རིག་སྔགས་རྒྱལ་པོ་དགེ་བ་ཅན། །གདུལ་དཀའ་བོ་དག་འདུལ་བ་པོ། །
རྡོ་རྗེ་འཛིན་ལ་ཕྱག་འཚལ་ལོ། །རང་གི་སྙིང་གའི་ཧཱུཾ་ལས་བྱུང་བའི་མཆོད་པའི་ལྷ་
མོ་རྣམས་ཀྱིས་མཆོད་པར་གྱུར། ཨོཾ་སརྦ་ཏ་ཐཱ་ག་ཏ་ཨཉྙཾ་པྲ་ཏཱིཙྪ་ཧཱུཾ་སྭཱཧཱ། དེ་བཞིན་
དུ། པཱ་ཏྱཾ། པུ་ཥྤ། དྷཱུ་པེ། ཨཱ་ལོ་ཀེ། གནྟེ། ནཻ་ཝི་དྱ། ཤཔྟ་སོགས་ཀྱིས་མཆོད། g
དཀོན་མཆོག་གསུམ་ལ་བདག་སྐྱབས་མཆི། །སྡིག་པ་ཐམས་ཅད་སོ་སོར་
བཤགས། །འགྲོ་བའི་དགེ་ལ་རྗེས་ཡི་རང༌། །སངས་རྒྱས་བྱང་ཆུབ་ཡིད་ཀྱིས་བཟུང༌།
ཞེས་དང༌། ཚད་མེད་བཞི་བསྒོམ། ཚོགས་ཞིང་རྣམས་རང་ལ་ཐིམ་པས་བྱིན་གྱིས་
བརླབས་པར་བསམས། ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོཉཧཾ། ཆོས་དབྱིངས་
ངང་ལས་རང་སེམས་བར་དོའི་རྣམ་ཤེས་ཧཱུཾ། །མཁའ་དབྱིངས་དབུས་གནས་འབྱུང་
216

བཞི་རིམ་བརྩེགས་རི་རབ་སྟེང༌། །སྣ་ཚོགས་རྡོ་རྗེ་སྣ་ཚོགས་པདྨ་ཉི་མའི་དབུས། །
ཧཱུཾ་ལས་འོད་འཕྲོས་རྡོ་རྗེའི་ས་གཞི་ར་བ་གུར། །བླ་བྲེ་ཕྱི་རོལ་མེ་དཔུང་འབར་བས་
བསྐོར་བ་ཡི། །བསྲུང་འཁོར་ནང་དུ་ཡེ་ཤེས་རང་བཞིན་གཞལ་ཡས་ཁང་། །དེ་
དབུས་འདབ་བརྒྱད་པདྨའི་ལྟེ་བར་ཉི་མའི་སྟེང་། །དབྱངས་གསལ་ལས་བྱུང་ཟླ་ཉི་
མེ་ལོང་མཉམ་ཉིད་ཀྱི། །ཡེ་ཤེས་དབུས་སུ་རྣམ་ཤེས་ཧཱུཾ་ཞུགས་སོར་རྟོག་གི །ཡེ་ཤེས་
རང་བཞིན་རྡོ་རྗེ་སྔོན་པོ་ཧཱུཾ་གིས་མཚན། །དེ་ཉིད་འོད་ཟེར་བསྐལ་པའི་མེ་འདྲས་
བདུད་བགེགས་བསྲེགས། །འཕགས་པའི་ཚོགས་མཆོད་འདུས་པ་བྱ་གྲུབ་ཡེ་ཤེས་
ཉིད། །ཟླ་ཉི་ཕྱག་མཚན་ས་བོན་འདྲེས་ལས་ཆོས་ཀྱི་དབྱིངས། །ཡེ་ཤེས་ངོ་བོ་རང་
ཉིད་ཕྱག་ན་རྡོ་རྗེ་ནི། །སྐུ་མདོག་མཐིང་ནག་ཞལ་གཅིག་ཕྱག་གཉིས་འཇིགས་པའི་
གཟུགས། །སྐུ་ནི་དཔག་ཚད་ཉིས་འབུམ་དྲུག་ཁྲི་གསུས་ཁྱིམ་ཆེ། །ཤ་རྒྱས་ཡན་ལག་
ཉིང་ལག་སྦོམ་ཞིང་ཤིན་ཏུ་རགས།
སྡིགས་མཛུབ་མཛད། །
།ཕྱག་གཡས་གསེར་གྱི་རྡོ་རྗེ་གདེངས་ཤིང་
གཡོན་པ་སྡིགས་མཛུབ་དང་བཅས་དྲིལ་བུ་ཡུམ་ལ་བརྟེན། །ཁྲོས་པའི་ཞལ་
གདངས་འབར་བའི་མཆེ་བ་རྣོན་པོ་གཙིགས།
།སྤྱན་གསུམ་དམར་ཟླུམ་གདངས་
མིག་བགྲད་ཅིང་ཁྲོ་གཉེར་འཁྲིགས། །སྨིན་མ་སྨ་ར་དབུ་སྐྲ་དམར་སེར་འཁྱིལ་ཞིང་
འབར། །ཐོད་བསྐམ་དབུ་བརྒྱན་མགོ་རློན་ལྔ་བཅུའི་དོ་ཤལ་འཕྱང༌། །ཀླུ་བརྒྱད་
རྒྱན་དང་རིན་ཆེན་དག་གིས་མཛེས་པར་སྤྲས། །སྟག་ལྤགས་ཤམ་ཐབས་དར་ལྗང་
སྐ་རགས་ཅོད་པན་ཅན། །ལྷ་རྫས་ན་བཟའ་སྔོན་པོའི་སྟོད་གཡོགས་ལྷབ་ལྷུབ་གཡོ། །
ཚངས་དང་དབང་ཕྱུག་གཡས་བསྐུམས་གཡོན་བརྐྱངས་ཞབས་ཀྱིས་བརྫིས། །དེ་ཡི་
པང་ན་རྡོ་རྗེ་དབྱིངས་ཀྱི་དབང་ཕྱུག་མ། །སྔོ་བསངས་མཛེས་ལྡན་ཞལ་གཅིག་ཕྱག་
གཉིས་ཕྱག་གཡས་ཀྱིས། །གྲི་གུག་འཛིན་པས་ཡབ་ལ་འཁྱུད་ཅིང་གཡོན་པ་ནི། །
ཐོད་ཁྲག་གཙོར་སྟོབ་བཞད་ཅིང་མཆེ་བ་ཅུང་ཟད་གཙིགས། །སྤྱན་གསུམ་ལྡན་ཞིང་
དབུ་སྐྲ་ཁམ་ནག་ཕྱེད་བཅིངས་བྱས། །སྐམ་རློན་ཐོད་པ་རིན་པོ་ཆེས་བརྒྱན་ཞབས་
217

གཡོན་གྱིས། །ཡབ་ལ་འཁྱུད་ཅིང་གཡས་བརྐྱངས་སྙོམས་པར་འཇུག་པ་ཡིས། །ཡེ་
ཤེས་མེ་དཔུང་རབ་ཏུ་འབར་བའི་དབུས་ན་བཞུགས། །
དེ་ཉིད་གནས་ལྔར་སྣ་ཚོགས་པདྨ་ཉི་མའི་སྟེང་། །རིགས་ལྔའི་བདག་ཉིད་
དཀར་དམར་སྔོ་སེར་ལྗང་བ་ཡི། །མཁའ་ལྡིང་དབང་པོ་ཕྱག་གཡས་རང་རིགས་
ཕྱག་མཚན་དང་། །གཡོན་པས་ཀླུ་རིགས་ལྔ་ཡི་སྦྲུལ་རྣམས་བཟུང་ནས་ཟ། །སྔོ་
བསངས་རྭ་གཉིས་དབུས་སུ་ཡིད་བཞིན་ནོར་བུས་བརྒྱན།
།མཆུ་སྡེར་མི་བཟད་
གནམ་ལྕགས་ལས་གྲུབ་གཤོག་སྒྲོ་རྒྱས།
།
།ཕྲོ་གྱི་སྒྲ་སྒྲོགས་དེ་ལས་གཞན་ཡང་ཡན་
ལག་སོགས། །བཅུ་དྲུག་གནས་སུ་མཁའ་ལྡིང་བཅུ་དྲུག་དག་གིས་སྤྲས། །དེ་ཉིད་
ཤར་སོགས་ཕྱོགས་བཞིར་ཧཱུཾ་ཡིག་ལས་བྱུང་བའི། །འཇིག་རྟེན་གསུམ་རྒྱལ་ནག་པོ་
ཆེན་པོ་བདུད་རྩི་འཁྱིལ། །ཛམྦྷ་ལ་བཞི་དེའི་ཡང་ཕྱི་རིམ་པད་འདབ་བརྒྱད། །སྟེང་
དང་འོག་བཅུར་ཁྲོ་བཅུའང་གཙོ་བོ་དག་དང་མཚུངས། །སྒོ་བཞིར་རྒྱལ་ཆེན་ཁྱམས་
ལ་གཙང་རིས་མགོན་པོ་འཁོད། །ཁྱུང་ནག་བརྒྱད་ནི་སྟེང་འོག་མཁའ་ལ་གར་བྱེད་
ཅིང་། གདོན་གསུམ་མཐར་བྱེད་དུག་སྦྲུལ་ཟ་བའི་སྤྲུལ་པ་དང་། །ཡང་སྤྲུལ་ཁྱུང་
གིས་ས་དང་བར་སྣང་གང་རྣམས་ཀྱི། །གནས་གསུམ་ཨོཾ་ཨཱཿཧཱུཾ་གིས་མཚན་པའི་འོད་
ཟེར་གྱིས། །བསྒོམས་པ་དང་འདྲའི་ཡེ་ཤེས་པ་དང་དབང་གི་ལྷ། །སྤྱན་དྲངས་ཛཿ
ཧཱུྃ་བཾ་ཧོཿ གཉིས་སུ་མེད་པར་གྱུར། །རིགས་ལྔས་དབང་བསྐུར་མི་བསྐྱོད་རྒྱལ་པོས་
རྒྱས་བཏབ་བརྟན། །མཆོད་ཚོགས་བསངས་སྦྱངས་ཕུལ་དུ་བྱུང་བའི་ལྷ་རྫས་གྱུར། །
དངོས་བཤམས་ཡིད་ཀྱིས་སྤྲུལ་པའི་ཕྱི་ནང་གསང་བ་ཡི། །མཆོད་ཚོགས་གཞན་ཡང་
སྲིད་དང་ཞི་བའི་མཆོད་པའི་སྤྲིན། །ཞིང་ཀུན་བཀང་སྟེ་བཅོམ་ལྡན་འཁོར་དང་
བཅས་ལ་འབུལ།
ཨོཾ་སརྦ་ཏ་ཐཱ་ག་ཏ་ཨཉྙཾ་ནས། ཤཔྟའི་བར་གྱིས་མཆོད། ལུས་ངག་ཡིད་ཀྱི་
སྡིག་ལྟུང་ཀུན་བཤགས་རང་གཞན་གྱི།ོ༷ །དགེ་ལ་ཡི་རང་ཆོས་འཁོར་བསྐོར་ཕྱིར་
ཡུན་རིང་དུ། །མྱ་ངན་མི་འདའ་རྟག་ཏུ་བཞུགས་གསོལ་དགེ་ཚོགས་ཀུན། །མ་
218

རྣམས་དོན་དུ་རྫོགས་པའི་བྱང་ཆུབ་ཐོབ་ཕྱིར་བསྔོ། །ཞེས་ཡན་ལག་བདུན་པ་ཕུལ་
ནས། དུས་གསུམ་བདེ་གཤེགས་ཐམས་ཅད་ཀྱི། །མཐུ་སྟོབས་མ་ལུས་གཅིག་བསྡུས་
ནས། །ཁྲོ་བོའི་དབང་པོའི་སྐུར་སྟོན་པ། །རྡོ་རྗེ་འཛིན་ལ་ཕྱག་འཚལ་ལོ། །བསྐལ་
པའི་མེ་དཔུང་འབར་བའི་དབུས། །ཨིནྡྲ་ནཱི་ལའི་རི་བོ་བཞིན། །མཐུ་ཆེན་སྟོབས་
ཀྱིས་བགེགས་འཇོམས་པའི། ། རྡོ་རྗེ་འཛིན་ལ་ཕྱག་འཚལ་ལོ། །ཉི་མ་བྱེ་བའི་གཟི་
བྱིན་ཀྱང་། །སྐྱེངས་བྱེད་འབར་བའི་འོད་ཟེར་གྱིས། །བར་ཆད་བདུད་སྡེའི་མུན་
ནག་ཚོགས། །འཇོམས་མཛད་ཁྲོ་བོའི་དབང་པོར་བསྟོད། །གདུག་ཅན་ཁྲག་གི་གོས་
གྱོན་པའི། །གངས་རི་ལྟར་དཀར་མཆེ་བའི་གསེབ། །ལྗགས་ཀྱི་གློག་ཕྲེང་ཆེར་གཡོ་
བས། །ས་གསུམ་སྐྲག་པར་མཛད་ལ་བསྟོད། །
༡༡ ཟླ་ཚེས་ཚར་དུ་དངར་བ་ལྟའི། །འཇིགས་རུང་ཐོད་པས་དབུ་བརྒྱན་ཅིང་། །
ཁྲག་རྒྱུན་ལྷུང་ལྷུང་འབབ་པ་ཡི། །མགོ་ཕྲེང་མགུལ་བར་འཆང་ལ་བསྟོད། །ཕྱག་
གཡས་གསེར་གྱི་རྡོ་རྗེ་ནི། །འཆི་མེད་ལམ་དུ་གདེངས་ཙམ་གྱིས། །སྡེ་བརྒྱད་འབྱུང་
པོ་མ་ལུས་པའི། །ཀླད་པ་ཅིག་ཅར་འགས་མཛད་བསྟོད། །གཡོན་པ་སྡིགས་མཛུབ་
དང་བཅས་པས། །དྲིལ་བུ་བཟུང་བས་ཡུམ་ལ་བརྟེན། །སྙོམས་འཇུག་ལྷན་སྐྱེས་
དགའ་བའི་རོས། །རྟག་ཏུ་དགྱེས་པར་མཛད་ལ་བསྟོད། །དུས་ཀྱི་ཆུ་འཛིན་ལྟར་
གཡོ་བའི། །འདབ་ལྡན་མཁའ་ལྡིང་དབང་པོའི་ཚོགས། །འཕུར་ལྡིང་སྣ་ཚོགས་ཟློས་
གར་གྱིས། །གདོན་རྣམས་བརླག་པར་མཛད་ལ་བསྟོད། དཔལ་ལྡན་མཐུ་སྟོབས་
དབང་ཕྱུག་ལ། །ཅུང་ཟད་བསྟོད་པའི་དགེ་ཚོགས་ཀྱིས། །བདག་དང་འགྲོ་བ་མ་
ལུས་པ། །བདུད་བཞིའི་གཡུལ་ལས་རྒྱལ་གྱུར་ཅིག །ཅེས་བསྟོད། དེ་ནས་འདི་ལྟར།
གཙོ་བོ་སེམས་དཔའ་གསུམ་གྱི་བདག་ཉིད་ཏིང་ངེ་འཛིན། །སེམས་དཔའི་མཐའ་
སྐོར་སྔགས་ཕྲེང་རང་སྒྲ་འབྲུག་ལྟར་སྒྲོག །སྔགས་ཀྱི་འོད་ཟེར་བསྐལ་པའི་མེ་དཔུང་
ལྟར་འབར་བས། །བསྲེགས་པས་ནད་གདོན་སྡིག་སྒྲིབ་བར་ཆད་སྦྱངས་ཤིང་དག །
བླ་མ་རྒྱལ་བ་སྲས་བཅས་མཐུ་སྟོབས་བྱིན་རླབས་ཀྱི།
།བདུད་རྩིའི་ཆར་བབས་
219

ཕྱོགས་ལས་རྣམ་པར་རྒྱལ་བར་གྱུར།
།རང་ཉིད་མཐུ་སྟོབས་དབང་ཕྱུག་གསང་བའི་
བདག་པོར་ནི། །གསལ་བའི་སྐུ་ལས་འཕྲོས་པའི་འོད་ཟེར་མཐའ་ཡས་པས། །སྣོད་
བཅུད་ཞིང་སྦྱངས་ལྷ་དང་ལྷ་མོའི་རང་བཞིན་གྱུར། །ཨོཾ་བཛྲ་ཙཎྜ་མཧཱ་རོ་ཥ་ཎ་ཧཱུྃ་
ཅེས་པའི་སྔགས་གཙོ་བོར་བཟླ་ཞིང་།
ཕཊ །
ཁྱུང་སྔགས་དང་བཅས་ཏེ་བཟླ་ན། ཨོཾ་བཛྲ་ཙཎྜ་མཧཱ་རོ་ཥ་ཎ་ཧཱུྃ་ཕཊ། བཛྲ་
ག་རུ་ཌ་ཙ་ལེ་ཙ་ལེ་ཧཱུྃ་ཕཊ། ནཱ་ག་ཨུ་ཙ་ཏྲ་ཧཱུཾ་ཕཊ། ཅེས་པའམ་ཡང་ན། ཨོཾ་བཛྲ་
ཙཎྜ་མཧཱ་རོ་ཥ་ཎ་ཧཱུྃ་ཕཊ། ག་རུ་ཌ་ཧཾ་ས་ཧེ་ཙ་ལེ་ཙ་ལེ་སྭཱཧཱ། ཞེས་ཁྱུང་སྔགས་དང་
སྦྲེལ་བ་སྔ་ཕྱི་ཅི་རིགས་འབུམ་ཕྲག་གསུམ་བཟླ་བ་ནི་བསྙེན་ཚད་དོ། །སྙིང་པོ་དང་
རྩ་སྔགས་བཟླས་ནས། ཨོྃ་བཛྲ་པཱ་ཎི་པྲྀ་ལྀ་ཧཱུཾ། ཞེས་པའང་ཅི་མང་བཟླ། མཇུག་ཏུ།
།འཇིག་རྟེན་འདིར་ནི་མྱུར་དུ་
སངས་རྒྱས་ཤོག །འགྲོ་ལ་ཕན་ཕྱིར་ཆོས་ཀྱང་སྟོན་བགྱིད་ཅིང༌། །སེམས་ཅན་སྡུག་
བསྔལ་མང་པོས་གཟིར་ལས་སྒྲོལ། ཞེས་བྱ་བ་ལ་སོགས་པ་བསྔོ་བ་དང་སྨོན་ལམ་
རྣམ་པར་དག་པས་རྒྱས་གདབ་པར་བྱའོ། །ཐུན་མཚམས་དང་མཐར་གཏོར་མ་
འབུལ་བར་འདོད་ན། གཏོར་མ་བཛྲ་ཨ་མྲི་ཏས་བསངས། སྭ་བྷཱ་ཝས་སྦྱངས། སྟོང་
པའི་ངང་ལས་ཡཾ་ལས་རླུང་། རཾ་ལས་མེ། ཨཱཿལས་མི་མགོའི་སྒྱེད་བུ་གསུམ་གྱི་སྟེང་
ཨཱཿལས་བྱུང་བའི་ཐོད་པ་ཡངས་ཤིང་རྒྱ་ཆེ་བའི་ནང་དུ་ཤ་ལྔ་བདུད་རྩི་ལྔ་
སྦྱངས་རྟོགས་སྦར་གསུམ་བྱས་པ་ལས་བྱུང་བའི་གཏོར་མ་ཟག་པ་མེད་པའི་ཡེ་ཤེས་་
བདག་གི་དགེ་བའི་ལས་རྣམས་འདི་དག་གིས།
དུ།
ཀྱི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུཾ་ལན་གསུམ་གྱིས་བྱིན་གྱིས་བརླབས།
རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས། ལྕང་ལོ་ཅན་ནས་བླ་མ་དང་གཉིས་སུ་
མེད་པའི་བཅོམ་ལྡན་འདས་ཕྱག་ན་རྡོ་རྗེའི་དཀྱིལ་འཁོར་བའི་ལྷ་ཚོགས་མདུན་གྱི་་་
ནམ་མཁར་སྤྱན་དྲངས་པའི་ལྗགས་འོད་ཟེར་གྱི་སྦུ་གུས་གཏོར་མའི་བཅུད་ཐམས་་་་
ཅད་དྲངས་ཏེ་གསོལ་བར་བསམས་ལ། 37ཊ
ཨོཾ་གུ་རུ་བུདྡྷ་པོ་དྷི་སཏྭ་བཛྲ་པཱ་ཎི་ས་པ་རི་ཝཱ་ར་ཨི་དཾ་བ་ལིཾ་ཏ་ཁ་ཁ། ཁཱ་ཧི་
220

ཁཱ་ཧི་ལན་གསུམ་མམ་བདུན་གྱིས་ཕུལ། ཨཉྙཾ་སོགས་ཀྱིས་མཆོད། ལྕང་ལོ་ཅན་གྱི་
གནས་མཆོག་དམ་པ་ན། །གསང་སྔགས་རིག་སྔགས་ཀུན་གྱི་བདག་པོ་སྟེ། །ལོག་
འདྲེན་བགེགས་ཀྱི་ཚོགས་རྣམས་འཇོམས་མཛད་པའི། །བཅོམ་ལྡན་རྡོ་རྗེ་འཛིན་ལ་
ཕྱག་འཚལ་ལོ། །ཞེས་པས་བསྟོད། མ་རྙེད་ཡོངས་སུ་མ་ཤེས་དང་། ཞེས་སོགས་
ཀྱིས་བཟོད་པར་གསོལ་ཏེ་ཡེ་ཤེས་པ་གཤེགས་སུ་གསོལ་བའམ། རང་ལ་ཐིམ་པས་
བྱིན་གྱིས་བརླབས་པར་བསམས་ཏེ་དག་པ་རྣམས་རང་གཞན་གྱི་ཕན་བདེ་བླ་ན་་
མེད་པའི་རྒྱུར་བསྔོའོ། །དཔལ་ལྡན་གསང་བའི་བདག་པོ་ཡིས། །གྲུབ་མཆོག་ལས་
ཀྱི་རྡོ་རྗེ་ལ། _ །དངོས་སུ་སྩལ་བའི་གདམས་པ་མཆོག །མཁས་དང་གྲུབ་པ་ལས་
།གདམས་པ་དབང་གི་རྒྱལ་པོ་འདི། །མང་པོར་སྤེལ་བའི་འོས་མིན་
འོངས་པའི།
ཡང་། །གུས་ལྡན་སློབ་མས་བསྐུལ་བའི་ངོར། །ཆོས་ཀྱི་རྒྱལ་མཚན་ཞེས་བྱས་སྨྲས། །
དེ་ལས་འོངས་པའི་དགེ་ཚོགས་དཔག་བསམ་ཤིང་། །འཆི་མེད་ལམ་ཀུན་འགེངས་
པའི་འབྲས་བཟང་གིས། །མར་གྱུར་ཉམ་ཐག་འགྲོ་བ་མ་ལུས་པ། །ཟག་མེད་འདོད་
དགུའི་འབྱོར་པས་ཚིམ་གྱུར་ཅིག །ཅེས་བཅོམ་ལྡན་འདས་གསང་བའི་བདག་པོས་
གྲུབ་ཆེན་ལས་ཀྱི་རྡོ་རྗེ་ལ་དངོས་སུ་སྩལ་བ་གདོན་བཅོ་བརྒྱད་ལ་སོགས་པའི་གནོད་
པ་བཟློག་པར་བྱེད་པ་ལ་ཟླ་དང་བྲལ་བ་གསང་བ་ལས་ཀྱང་ཆེས་ཆེར་གསང་བའི་་་་
གཏུམ་པོའི་སྒྲུབ་ཐབས་འདི་ཉིད་རས་ཆུང་གོང་ཁུག་མར་གྲགས་པ་དང་ཡང་ཕལ་་་
ཆེར་མཐུན་པའི་བསྔགས་བརྗོད་ཤིན་ཏུ་ཆེ་བ་འདུག་པ་ལྟར་དད་ལྡན་གྱི་སློབ་མ་་་་་
དགེ་ལེགས་རྒྱལ་མཚན་གྱིས་ཡང་ཡང་བསྐུལ་བ་ལྟར་དངོས་དང་བརྒྱུད་པའི་གདུལ་
བྱ་རྣམས་ལ་ཕན་པར་འདོད་པའི་བསམ་པས་ཀུན་ནས་བསླངས་ཏེ་མདོ་རྒྱུད་མན་་་
ངག་འཛིན་པའི་བཙུན་པ་བློ་བཟང་ཆོས་ཀྱི་རྒྱལ་མཚན་གྱིས་དཔལ་ལྡན་འབྲས་་་་་་
སྤུངས་ཀྱི་གཟིམས་ཆུང་ཉི་འོད་འཁྱིལ་བ་མེ་ཏོག་བཀྲ་བའི་ལྡིང་ཁང་དུ་སྦྱར་བའི་ཡི་
གེ་པ་ནི་དགེ་སློང་བློ་བཟང་ཕུན་ཚོགས་སོ།